Source: http://www.huvikool.ee/tookava/
Timestamp: 2018-02-20 11:42:40+00:00

Document:
Viljandi Huvikooli hoolekogu moodustamise ja tegutsemise kord
Hoolekogu ülesanne
(1) Huvikooli hoolekogu on alaliselt tegutsev organ, mille ülesanne on suunata huvikooli tegevust ning teha ettepanekuid huvikooli direktorile ja kooli pidajale huvikooli arengu, vara ja eelarvega seotud küsimustes.
(3) Huvikooli hoolekogu ülesandeks on avaldada arvamust ja kujundada seisukohti järgmistes küsimustes:
1) huvikooli õppekava muutmise eelnõu ning õppekorralduse muudatuste kohta;
2) huvikooli põhimääruse muutmise eelnõu kohta;
3) huvikooli kodukorra muutmise eelnõu kohta;
4) kooli eelarve kava projekti kohta;
5) kooli sisehindamise aruande kohta;
6) kooli arengukava väljatöötamisel, avaldada arvamust kooli arengukava muutmise eelnõu kohta;
7) vajadusel kooli hädaolukorra lahendamise plaani väljatöötamisel;
8) arutada läbi õpilaste turvalisusega seotud riskid õppe- ja kasvatustegevuses ning avaldada arvamust riskide vältimiseks kavandatud meetmete kohta;
9) kehtestada direktori ettepanekul pedagoogide ametikohtade täitmiseks konkursi läbiviimise kord;
10) õpilase või vanema pöördumise alusel arutada läbi ja võtta seisukoht koolis õpetamist ja kasvatamist puudutavates vaidlusküsimustes.
(1) Huvikooli hoolekogusse kuuluvad Viljandi linna esindaja, lapsevanemate esindajad, õppe- ja kasvatustegevusega seotud koolitöötaja esindaja, õppurite esindaja ja võimalusel huvikooli toetava organisatsiooni esindaja.
(2) Vanemate, huvikooli toetava organisatsiooni esindaja peavad moodustama enamuse kooli hoolekogu liikmetest.
(3) Vanemate, huvikooli toetavate organisatsioonide ja Viljandi linna esindajaks ei tohi olla sama huvikooli töötaja.
(4) Huvikooli direktor otsustab käesolevas korras lubatud piirides hoolekogu struktuuri, liikmete arvu (5-9) ja asendusliikmete vajaduse, õpilaskonna esindaja valimise korraldamise ning algatab esindajate valimise.
(1) Huvikooli nelja huvivaldkonna (muusika, kunst, tants, tehnika) õpilaste vanemad valivad kuni viis esindajat, arvestades kooli direktori ettepanekut hoolekogu liikmete arvu kohta.
(2) Kui esindaja valitakse kauemaks kui ühe hoolekogu koosseisu volituste ajaks, määratakse esindaja valimisel tema esindajaks olemise tähtaeg, mis on üks kuni kolm aastat.
(3) Kandidaadiks võib olla üles seatud iga vanem, kelle kandidatuuri seab üles aineõpetaja. Huvivaldkonna õpetajate poolt esitatud lapsevanemaid tutvustatakse huvikooli e-päevik kaudu.
(4) Vanemate esindaja esindab hoolekogus esindatavate arvamusi, mille selgitab välja enda valitud viisil.
§ 4. Huvikooli toetava organisatsiooni esindaja
(1) Huvikooli tegevust toetav organisatsioon, mis tegutseb juriidilise isikuna või seltsinguna võib valida hoolekogusse oma esindaja, kui huvikooli direktor on teinud organisatsioonile vastava ettepaneku.
§ 5. Huvikooli õpilaste esindaja
(1) Kandidaadiks võib olla üles seatud kesk- või vanema astme õpilane, kelle kandidatuuri seab üles aineõpetaja.
(2) Kui esindaja valitakse kauemaks kui ühe hoolekogu koosseisu volituste ajaks, määratakse esindaja valimisel tema volituste aeg.
§ 6. Huvikooli õppenõukogu esindaja
(1) Huvikooli õppenõukogu valib huvikooli hoolekogusse nimetamiseks oma esindaja või esindajad, arvestades kooli direktori ettepanekut hoolekogu liikmete arvu kohta. Kui esindaja valitakse kauemaks kui ühe hoolekogu koosseisu volituste ajaks, määratakse esindaja valimisel tema volituse aeg.
(2) Huvikooli õppenõukogu esindajaks võib olla kooli iga pedagoog, välja arvatud pedagoog, kelle töölepingujärgne ülesanne on juhtida või asendada huvikooli direktorit tema eemalviibimise ajal. Õppenõukogu esindaja valitakse hääletamise teel. Kandidaadi võib üles seada iga õppenõukogu koosolekust osavõttev pedagoog. Esindaja valimine otsustatakse lihthäälteenamusega.
(3) Õppenõukogu esindaja valimine ja vajadusel tema volituse aeg protokollitakse.
§ 7. Viljandi linna esindaja
(1) Viljandi linna esindaja huvikooli hoolekogusse nimetab Viljandi Linnavolikogu (edaspidi linnavolikogu) hoolekogu koosseisu kinnitamisel.
(1) Huvikooli direktor esitab iga õppeaasta alguses 10.oktoobriks Viljandi Linnavalitsuse haridus- ja kultuuriametile (edaspidi haridus- ja kultuuriamet) hoolekogusse valitud esindajate andmed.
(2) Haridus- ja kultuuriamet võib nõuda esindaja volitusi tõendava dokumendi esitamist.
(1) Linnavalitsus kinnitab igaks õppeaastaks huvikooli hoolekogu koosseisu nelja nädala jooksul pärast käesoleva korra paragrahvi 8 (1) alusel andmete saamist.
(2) Hoolekogu koosseisu volitused kehtivad hoolekogu kinnitamise päevast kuni uue hoolekogu koosseisu kinnitamiseni.
1) vanemate esindajaks valitud vanema lapse väljaarvamisel huvikoolist;
2) vanemate, kooli toetavate organisatsiooni esindajaks valitud isiku tööleasumisel huvikooli, mille hoolekogu liige ta on;
3) uue esindaja valimisel esindatava poolt;
4) esindajaks valitud pedagoogi töösuhte lõppemisel või peatamisel;
5) esindajaks valitud õpilase väljaarvamisel huvikoolist;
(1) Hoolekogu liikme volituste ennetähtaegsel lõppemisel teavitab huvikooli direktor sellest esimesel võimalusel haridus- ja kultuuriametit ning esitab vajadusel haridus- ja kultuuriameti kaudu linnavalitsusele taotluse hoolekogu koosseisu muutmiseks, milles on välja toodud uue esindaja andmed.
§ 12. Hoolekogu töövorm ja tegevuse planeerimine
(2) Huvikooli hoolekogu koosolekud toimuvad õppeaasta kestel vähemalt üks kord nelja kuu jooksul.
(1) Huvikooli hoolekogu korralise koosoleku kutsub kokku hoolekogu esimees.
(2) Koosoleku toimumise aeg ja koht ning kavandatud päevakord teatatakse hoolekogu liikmetele ja teistele koosolekule kutsutud isikutele vähemalt seitse kalendripäeva enne koosoleku toimumist. Kui hoolekogu päevakorras on teema, mille osas peab hoolekogu liige välja selgitama esindatavate arvamuse, peab hoolekogu liikmele enne koosoleku toimumist jääma mõistlik aeg esindatavate arvamuse väljaselgitamiseks.
(1) Hoolekogu erakorralise koosoleku kutsub kokku hoolekogu esimees vähemalt kolme hoolekogu liikme, huvikooli direktori või haridus- ja kultuuriameti ettepanekul või kui see on vajalik erakorralise küsimuse lahendamiseks.
(2) Hoolekogu erakorralise koosoleku toimumise aeg, koht ja kavandatud päevakord teatatakse hoolekogu liikmetele ja teistele koosolekule kutsutud isikutele hiljemalt kolm tööpäeva enne erakorralise koosoleku toimumist.
(3) Hoolekogu erakorralise koosoleku toimumise aeg, koht ja kavandatud päevakord tehakse vanematele teatavaks võimalusel hiljemalt koosoleku toimumisega samal päeval.
(1) Hoolekogu koosolekut juhatab koosoleku esimees.
(6) Hoolekogu koosolekutest võtab aruandekohustuslikuna osa huvikooli direktor.
§ 16. Vaidlusküsimuste lahendamine
(1) Õpilastel ja vanemal on õigus pöörduda hoolekogu poole õpetamist ja kasvatamist puudutavate vaidlusküsimuste korral.
§ 17. Huvikooli eelarve kava projekti kohta arvamuse või soovituse andmine
(1) Huvikooli direktor esitab hoolekogule pärast vastavaks õppeaastaks hoolekogu koosseisu kinnitamist järgmise aasta eelarve kava projekti arvamuse või soovituse saamiseks.
(2) Hoolekogu annab oma arvamuse või soovituse eelarve kava projekti kohta novembrikuu jooksul või erandkorral mõistliku aja jooksul peale eelarve kava projekti kättesaamist.
(1) Igal hoolekogu liikmel on õigus:
4) teha otsuse suhtes ettepanekuid ja jääda eriarvamusele, mis protokollitakse.
§ 19. Hoolekogu koosoleku protokollimine
(1) Hoolekogu koosolekul arutatud teemade ning vastuvõetud otsuste kohta koostatakse protokoll, mille allkirjastavad koosoleku juhataja ja protokollija. Protokollija edastab protokolli huvikooli asjaajamise eest vastutavale töötajale kolme tööpäeva jooksul hoolekogu koosoleku toimumisest.
5) koosolekule kutsutute isikute ees- ja perekonnanimed ning nende ametinimetused ja esimehe loal koosolekust osavõtnud isikud;
(3) Huvikooli asjaajamise eest vastutav töötaja sisestab hoolekogu protokolli dokumendiregistrisse ja vormistab selle. Protokoll vormistatakse dokumendiregistris seitsme kalendripäev jooksul hoolekogu koosoleku toimumisest.
§ 20. Hoolekogu otsused ja nende täitmine
(1) Hoolekogu otsused võetakse üldjuhul vastu avalikul hääletamisel. Hoolekogu liikme nõudmisel või omal äranägemisel võib hoolekogu esimees välja kuulutada salajase hääletamise.
(3) Hoolekogu otsused jõustuvad nende vastuvõtmisel, kui otsuses ei ole sätestatud teisiti. Kui hoolekogu otsus on suunatud kindlale adressaadile, teavitab hoolekogu esimees tehtud otsusest adressaati hiljemalt koosolekule järgneval tööpäeval. Adressaadi nõudmisel väljastab huvikooli asjaajamise eest vastutav töötaja väljavõtte hoolekogu protokollist, mis sisaldab adressaati puudutavat otsust.
(4) Hoolekogu õiguspäraste otsuste täitmist korraldab huvikooli direktor ning teavitab sellest järgmistel koosolekutel hoolekogu.
(5) Hoolekogu vastuvõetud otsused on avalikud isikuandmeid mittesisaldavas osas ning asjast huvitatutel isikutel on õigus huvikoolis nendega tutvuda.
§ 21. Otsuse vastuvõtmine side- või infotehnoloogiliste vahendite kaudu
(2) Otsuste vastuvõtmiseks koosolekut kokku kutsumata saadab hoolekogu esimees hoolekogu liikmetel otsuse eelnõu, selgitab otsustamist vajavat küsimust ja teeb kättesaadavaks otsuse tegemiseks vajalikud materjalid ning annab vastamise tähtaja, mis ei või olla lühem kui kaks tööpäeva.
(4) Hääletustulemused protokollib hoolekogu esimees. Protokoll registreeritakse käesoleva korra paragrahvis 19(3) sätestatud korras ning selle allkirjastab hoolekogu esimees. Protokollis tuuakse välja hoolekogu liikmete antud vastuse aeg ja sisu.
§ 22. Hoolekogu otsusega mittenõustumine
(1) Hoolekogu otsusega mittenõustumisel on huvitatud isikul õigus pöörduda huvikooli üle järelvalvet tegeva asutuse poole 30 päeva jooksul arvates päevast, millal isik vaidlustavast otsusest teada sai või oleks pidanud teada saama.
(1) Huvikooli hoolekogu kinnitab septembrikuus õppeaasta jooksul tehtud töö aruande ja esitab selle septembrikuu jooksul huvikooli veebilehe kaudu vanematele teadmiseks.

References: § 4

§ 5

§ 6

§ 7

§ 12

§ 16

§ 17

§ 19

§ 20

§ 21

§ 22